**TÁPIÓGYÖRGYE KÖZSÉG POLGÁRMESTERÉTŐL**

**E l ő t e r j e s z t é s**

**Tápiógyörgye Községi Önkormányzat**

**Képviselő-Testület**

2014. február 03-én tartandó **nyilvános** ülésére

**2. Napirendi pont:**

1. **Tárgy:** A Tápiógyörgye Község Önkormányzat 2014. évi költségvetési előterjesztésről.

Előterjesztő: Varró István polgármester

Készítette: Dr. Papp Antal jegyző

Mellékletek száma: 24 db

Tárgyalta: pénzügyi bizottság

Az előterjesztés elfogadásához **egy szavazás** szükséges:

1. A határozathoz **névszerinti minősített többségi** szavazás

szükséges.

**Tisztelt Képviselő-testület!**

Az Államháztartásról szóló 2011. évi CXCV. törvényben (továbbiakban Áht.) előírt feladatának eleget téve Képviselő-testületünk a 2013. április 29-i ülésén első fordulóban már megtárgyalta az önkormányzatunk 2014. évre vonatkozó költségvetési elgondolásait.

Az előterjesztésben leírtak véleményezése után a Képviselő-testület határozatával döntött a költségvetés tervezésének irányelveiről és rögzítette a tervező munka soron lévő feladatait.

Az önkormányzati intézmények vezetői megkapták a 2014. évi költségvetés elkészítéséről szóló, a Jegyző és a Polgármester által jóváhagyott útmutatót, melynek alapján teljes részletességgel kidolgozták elemi szinten a 2014. évi költségvetésüket.

Az intézményi költségvetéseket a 2014. január 27-án megtartott költségvetési egyeztető tárgyalások során jegyzőkönyvileg véglegesítettük.

A Polgármesteri Hivatal vezetése és az intézményvezetők tételmélységig egyeztették a bevételi és kiadási előirányzatokat. A korrigált költségvetések bevételi és kiadási előirányzatait önkormányzatunk költségvetésébe beépítettük.

Pontosításra kerültek a számításba jöhető források és azok összegei, valamint az anyagi lehetőségekhez igazodóan a felhasználások és azok mértékei.

A tervegyeztetések során reális, az intézmények éves szintű működését biztosító költségvetések kerültek véglegesítésre.

Ismeretes, hogy a Magyar Köztársaság 2014. évi költségvetését (2013. évi CCXXX. törvény) az Országgyűlés 2013. december 20-i ülésén hagyta jóvá és a 2013. december 21-i Magyar közlönybe került kihirdetésre. Így a tervezés során ezután már rendelkezésre álltak a költségvetési törvényben az önkormányzatunkra vonatkozóan megállapított normatív állami hozzájárulások jogcímei és összegei, a megosztott bevételek mértékei és részarányai, valamint a normatív módon elosztott kötött felhasználású támogatások. Ezen kívül viszont sok központi statisztikailag számított normatíva csak 2014. év január 5. után volt elérhető Önkormányzatunk részére.

**A 2013. évi költségvetés tárgyalásai eddig időrendi sorrendben:**

1. 2012. október 25-e a költségvetés szerkezetének elfogadása.
2. 2012. november 19. a reorganizációs terv elfogadása.
3. 2013. április 29. a 2014. évi koncepció elfogadása.
4. 2013. december 2. önkormányzatnál alkalmazott díj és ártételek.

A képviselő-testület a fentebb leírtak alapján a mai napon kívül legalább 4 alkalommal foglalkozott eddig a 2014. évi költségvetéssel. A képviselő-testületi és a pénzügyi bizottsági ülésekről jegyzőkönyvek készültek.

A 2013. év egészében, decemberében megtartott Képviselő-testületi, pénzügyi bizottsági üléseken elhangzott javaslatokat, észrevételeket teljeskörűen figyelembe vettük a javaslat elkészítésénél. A mostani pénzügyi bizottsági és a 2014. február 03-i képviselő-testületi ülésen beterjesztésre kerülnek a

1. költségvetési táblák
2. a költségvetési rendelet
3. az intézményekkel lefolytatott egyeztetések jegyzőkönyve.

Az államháztartásról szóló törvény végrehajtásáról intézkedő 368/2011. (XII. 31.) Korm. rendelet (továbbiakban Ávr.) erre vonatkozóan a következőket írja elő:

*„26.§ (1) A jegyző a helyi önkormányzat költségvetési koncepcióját a tervezett bevételek, a kötelezettségvállalások és más fizetési kötelezettségek, és a Kormány Áht. 13. § (1) bekezdése szerinti döntései figyelembevételével állítja össze.*

*(2) A polgármester a költségvetési koncepció tervezetéről a helyi önkormányzatnál működő bizottságok véleményét a szervezeti és működési szabályzatban foglaltak szerint kikéri, és azt a költségvetési koncepció tervezetéhez csatolja. A pénzügyi bizottságnak a költségvetési koncepció tervezetének egészéről véleményt kell alkotnia.*

*(3) A költségvetési koncepció tervezetét a képviselő-testület a bizottságok véleményével együtt megtárgyalja, és határozatot hoz a költségvetés-készítés további munkálatairól.*

*27. § (1) A jegyző a költségvetési rendelettervezetet a költségvetési szervek vezetőivel egyezteti, annak eredményét írásban rögzíti, majd a rendelettervezetet és az egyeztetés eredményét a polgármester a szervezeti és működési szabályzatban foglaltak szerint a képviselő-testület bizottságai elé terjeszti.*

*(2) A polgármester a képviselő-testület elé terjeszti a bizottságok által megtárgyalt rendelettervezetet, amelyhez csatolja legalább a pénzügyi bizottság írásos véleményét. „*

A hivatkozott jogszabály alapján a polgármester és a jegyző a feladatait a költségvetés készítésével kapcsolatosan maximálisan elvégezte.

Előterjesztésünk és rendelet-tervezetünk szerkezeti rendjének kialakításánál és tartalmi előírásainál az Áht. törvényben, valamint a költségvetési szervek tervezésének, gazdálkodásának, beszámolásának rendszeréről kiadott Kormányrendeletben leírtak alapján jártunk el.

A médiákból mindenki számára ismeretes, hogy a jelenlegi gazdasági körülmények 2014. évi választások miatt az Önkormányzatoknál egy nagyobb mértékű átszervezés jelentkezett a 2014. évi költségvetésben.

Önkormányzatunk 2014. évre vonatkozó pénzügyi tervének összeállítása az idáig részletezettek alapján készült.

**Bevételek:**

**I. Működési bevételek**

A működési bevételek kettő fő területből tevődnek össze.

**1. Intézményi működési bevételek**

Bevételi előirányzataink az intézményeink által kimunkált, bevételi jogcímek szerint részletezett tervszámokon alapulnak.

Igyekeztünk intézményeinknél minden számításba jöhető forrást feltárni, a teljességre törekedni és a gazdálkodás egyszerűsítését megtenni.

Intézményi működési bevételek közül a legnagyobb tételt a konyha bevételei jelentik. Az 1. számú mellékletben az intézmények működési bevételei jogcímenként jelenek meg. Intézményenkénti bontásban a 2 számú melléklet 1-13 soráig találhatók római I. számnál összesítve. Az intézmények működési bevételeinek teljes részletezettsége intézményenkénti bontásban a 2./A. számú mellékletben találhatók.

Az 2./A. számú mellékletben található első intézmény konyha bevételei három fő részből tevődnek össze:

1. étkezési bevételek
2. rezsiköltség bevételek
3. ÁFA bevételek

Az étkezési költségek további megosztásra kerülnek:

1. teljes árú étkezést fizetők (ezek pl. táborozok, munkahelyi étkezők)
2. csak anyag költséget fizetők (pl. óvodások, tanulók)
3. szociális támogatásba részesülők
4. III.5. a) Finanszírozás szempontjából elismert dolgozók támogatása (Konyha)

Jelenleg a konyha költségvetés tervezésekor egy nagy problémával szembesültünk. Az a dolgozok bérét finanszírozza le valamilyen mértékben, de nem jelenik meg

1. 50 %-os és 100 %-os állami megtérítésben részesülök. (pl. gyermekvédelmi támogatásba részesülők)
2. És a működési költségek (Villany, gáz, stb.) finanszírozására sincs fedezet.

Ezt már több önkormányzat is megreklamálta azt az információt kaptuk, hogy február 5 után vérható valamilyen jelegű felosztás ezzel kapcsolatosan.

Ezen okoknál fogva a Támogatási bevétek esetében közel 13 millió forint hiány jelentkezik.

A teljes árú étkezők kifizetik teljes egészében az étel előállításához szükséges összes költséget (anyag költség, rezsi költség és ÁFA-t is).

A csak anyag költséget fizetők, mint a nevében is benne van anyagköltséget és ÁFA-t fizetik meg. Ezt nem számoljuk az intézmény bevételekhez a tavalyi évi bevételekkel szemben, mert a kincstárral történt egyeztetés után ez Átadott pénzeszközként kell megjeleníteni. Ez az összeg nettó 16.642 eFt. A számlázás már 2013. évben is így történt, mely okból teljesen szabályosan az önkormányzat több mint 4 millió forint Áfa-t spórol meg.

Ezer forintban

|  |  |  |  |
| --- | --- | --- | --- |
| sor. | **Konyha bevételek** | Nettó | ÁFA |
|  | **Óvodáskorú gyermek étkeztetés:** |  |  |
| 2. | háromszori étkezés (36 fő x 220 nap x 270 Ft.) | 2 138 | 577 |
| 3. | kétszeri étkezés (38 fő x 220 nap x 230 Ft.) | 1 923 | 519 |
|  | **Napközis gyermekek étkeztetés:** |  |  |
|  | **háromszori étkezés** |  |  |
| 4. | alsós: (45 fő x 185 nap x 360 Ft.) | 2 997 | 809 |
| 5. | felsős: (8 fő x 185 nap x 375 Ft.) | 555 | 150 |
|  | **kétszeri étkezés** |  |  |
| 6. | alsós: (35 fő x 185 nap x 310 Ft.) | 2 007 | 542 |
| 7. | felsős: (42 fő x 185 nap x 325 Ft.) | 2 525 | 682 |
|  | **egyszeri étkezés** |  |  |
| 8. | alsós: (4 fő x 185 nap x 240 Ft.) | 178 | 48 |
| 9. | felsős: (4 fő x 185 nap x 255 Ft.) | 189 | 51 |

Ezen gyerekek esetében az anyagköltséget a szülők fizetik, a rezsi költséget pedig az önkormányzat. A rezsi költségre az állam ebben, ez esetben semmilyen egyéb támogatást nem ad. (Vagy legalábbis eddig még nem tudunk róla.) Újra leírva a tavalyi évi betervezett rezsi költség bevétel helyet az idei évben intézményi finanszírozásként kapja meg ezt az összeget a konyha. Az önkormányzatnál természetesen ez is kiadásként jelenik meg ugyan úgy, mint ha számlázás történne.

A szociális étkezéshez az állam valamilyen mértékben hozzájárul, a különbözetett itt viszont ez igénybe vevő (a szociálisan rászorult) fizeti meg.

Az 50%-os és 100%-os megtérítésben részesülők esetében az állam a tavalyi évben egy konkrét összeget határozott meg gyerekenként. Ebben az esetben a megadott összegből kell kihozni a gyerekétkeztetést és itt nem kell figyelembe venni, külön-külön, hogy anyag költségről vagy rezsi költségről van-e szó. Jelenleg még 2014. évben ilyen normatíva nem ismert.

Az Önkormányzati Konyha és Étterem kiadási előirányzatait a 6./B. számú melléklet tartalmazza.

A tényleges önkormányzati támogatást a 10. számú melléklet 6. oszlopa tartalmazza. Ez az összeg 10.485 eFt.. Ezek alapján az Konyha részére ténylegesen átadott pénzeszköz összesen az önkormányzati támogatásból áll (10.485 eFt.) és az Állami hozzájárulásból (13.110 eFt.).

Az 2./A. számú mellékletben található második intézmény a Könyvtár és művelődési ház bevételei elsősorban tagdíj, bérleti díj, internet használat és a rendezvények bevételeiből tevődik össze. Az intézmény összbevétel 508 eFt. ÁFA-val.

Az 2./A. számú mellékletben található harmadik intézmény a Gondozási központ. Bevételei:

Ezer forintban

|  |  |  |  |
| --- | --- | --- | --- |
| sor. | **Gondozási Központ** | Nettó | ÁFA |
| 1. | Szociális étkezés (90 főx 252 nap x (490 Ft. - ÁFA)) | 8 754 | 2 364 |
| 2. | Gondozási Központ (25 fő x 365 nap x (900 Ft. - ÁFA)) | 6 470 | 1 747 |
| 3. | Gondozási díj (25 fő) | 10 000 | 2 700 |
| 4. | Mosodai szolgáltatási bevételek | 700 | 189 |
| 6. | Kiszámlázott termékek és szolgáltatások Áfája | 7 000 |  |

Az intézmény összes bevétele ÁFA-val 32.924 eFt. A Szociális étkezés és a gondozási központ étkezési bevételek összege megtalálhatók a Önkormányzati Konyha és Étterem intézmény bevételeinél is. Ez ugyan is egy tovább értékesített szolgáltatásvásárlás. Mely kiadásként is szerepel a Gondozási Központ intézménynél a 6./C. számú melléklet dologi kiadások 1. sorában (Élelmiszer beszerzés). Ebben az esetben nem végfelhasználó az önkormányzat az étkezés szempontjából, vagyis az étkezőkre tovább hárítja az ÁFA fizetési kötelezettséget.

Az 2./A. számú mellékletben található negyedik intézményként a polgármesteri hivatal van feltüntetve, melynek a bevételei nehezen különíthetők el a helyi önkormányzat bevételeitől. Ezek a bevételek általában valamilyen közigazgatási, hatósági feladathoz kapcsolódnak.

Az 2./A. számú mellékletben található ötödik intézmény pedig maga a helyi önkormányzat. Idekerül minden olyan feladat mely nem jelenik meg a többi intézménynél. Itt főleg az önkormányzat vagyongazdálkodásából származó bevételek illetve tovább számlázott költségek jelennek meg. Az összbevételek 18.885 eFt.

A bevétel csökkenés az eszközértékesítés (már tavalyi évben értékesítettük őket) illetve a Vízdíjhátralékok esetében jelentős (Ezek nagy része is mát behajtásra került).

A legnagyobb bevétel itt a helyi önkormányzatnál az ÖKÓVIZ részére bérbe adott vízi közmű jelentette volna, de ezen összeg bizonytalanság miatt már tavalyi évben sem került a pénzügyi bizottság kérésére beépítésre a költségvetésbe. A bérleti szerződés szerint ez megegyezik az amortizáció összegével. A bérleti szerződés 5. oldal 3 bekezdés „…közösen állapítják meg a 2013-től alkalmazandó bérleti díjat, melynek nagyságrendi mértéke a közösen kalkulált amortizációs költség mértéke lesz.” Az összeg, azért kevesebb, mert az előjelzések alapján ez az összeg nem biztos, hogy teljes mértékben befolyik az önkormányzat szálájára, hisz az ÖKÓVÍZ-nek jelenleg még csak költségei vannak. Az idei évben pedig a vízmű átadásra Kerül a Duna menti Vízmű társulás részére

Jelenleg forráshiányos a költségvetés, melynek elkerülése érdekében (A Mötv. 111. § (4) bekezdése alapján *„A költségvetési rendeletben működési hiány nem tervezhető”*) a várható támogatások közzé kell betervezni ugyanezt az összeget, a 2014. évi költségvetési törvény 4. számú melléklet 1./IV. –ben meghatározott helyi önkormányzatok működőképessége megőrzését szolgáló kiegészítő támogatásra vonatkozóan. ?????????????

Erre engedélyt ad Mötv. 118. § (2) *„Kivételes esetben jogszabályban meghatározott módon a helyi önkormányzat működőképessége megőrzése érdekében kiegészítő támogatás adható.”*

Az intézményi összbevétel (2./A számú melléklet) így 94.435. eFt. Ez megegyezik az intézményenkénti bontásnál szerepelő (Önállóan működő és gazdálkodó, valamint önállóan működő intézmények bevételei 2014 évben 2. számú melléklet római I. sorával.). Továbbá ugyanezen összeg szerepel az 1. számú melléklet intézményi bevételi jogcímenkénti bontásoknál.

* Bérleti díjként vettük figyelembe az ingatlanok bérbeadásából, szállásdíjból és eszközkölcsönzésből származó bevételeket.
* Intézményi ellátási díjakként vettük számításba a iskolai, óvodai étkezéstérítést, valamint és az Gondozási Központnál megjelenő díj befizetéseket. (Szoc. étkeztetés, házi segítségnyújtás)
* Kiszámlázott termékek és szolgáltatások ÁFA-ja tételen bevételként tervezzük meg az értékesített termékeink, szolgáltatásaink számláiba felszámított, a vevők által megfizetett általános forgalmi adók összegeit.
* Értékesített tárgyi eszközök Áfa-ként jelent meg felhalmozási és tőkebevételek ÁFA-ja. Ez az ÁFA-bevétel a földterület, lakótelek, garázstelek értékesítés, üzlettelkek, épületingatlanok, értékesítése után befolyt összeget tartalmazza. Ez az összeg a kiadási és bevételi oldalon is megjelenik, év közbeni várható bevételek jelenek meg ezen a soron.
* Kamatbevétel képződik a pénzintézetnél vezetett bankszámlán lévő pénzkészlete és lekötött betét után.
* Működési célú pénzeszköz átvétel államháztartáson kívülről működés közben keletkezhetnek bevételeink.

A tavalyi évhez képest az Intézményi bevételek csökkentek ennek okait már fent leírtam, de még egyszer összefoglalva:

1. Konyhánál a a rezsi költségek nem kerülnek átszámlázásra, hanem pénzeszköz átadás történik
2. A Polgármesteri hivatalnál A bevétel csökkenés az eszközértékesítés (már tavalyi évben értékesítettük őket) illetve a Vízdíjhátralékok esetében jelentős (Ezek nagy része is mát behajtásra került).

Működési bevételeink jogcímek és intézmények szerinti részletezését a 2. számú táblázatban mutatjuk be.

**2. Önkormányzat sajátos működési bevételei**

**2.2 Helyi adókból** származó bevételeinket a magánszemélyek kommunális adójából, iparűzési adóból, idegenforgalmi adóból, és mezőőri járulék befizetések képezik.

Tervszámaink kialakításánál figyelembe vettük az elmúlt évben történt tényleges adóbefizetéseket, a december 20-i adófeltöltéseket és az adózóktól szerzett információkat illetve a jogszabályi változásokat.

**2.3. Átengedett központi adók:**

2.3.1 Gépjárműadóból a helyi magánszemélyek és vállalkozások által befizetett összeg 40 %-a illeti meg önkormányzatunkat. A teljes összeget az önkormányzat szedi be, de tovább utalási kötelezettsége van

2.3.2. Termőföld bérbeadásából származó jövedelem utáni személyi jövedelemadó 100 %-a illeti meg önkormányzatunkat.

**2.4. Bírságok, pótlékok és egyéb sajátos bevételek:** Önkormányzatunknál jellemzően a nagyon kicsi és első sorba a helyi adófizetési kötelezettség megszegése miatt jelentkezik. A pontos összeget nem lehet megállapítani előre, várhatóan 500 e Ft.

**Tervezett működési bevételek összesen 130.370 e Ft. A működési bevételeken belül, az önkormányzat sajátos működési bevételeinek összege 35.935 e Ft-ot tesz ki (2.2 Helyi adók, 2.3. Átengedett központi adók, 2.4. Bírságok, pótlékok és egyéb sajátos bevételek).**

**II. Támogatások**

**1. A helyi Önkormányzatok működésének általános támogatása 78.222 eFt.**

Itt jelenik meg Önkormányzati hivatal működésének támogatása, mely 2014. évtől létszám arányosan jár az önkormányzatoknak. A létszámokat a település lakosság száma illetve megnevezése alapján (Község vagy város) határozzák meg a kiegészítő mellékletben található számítás alapján. Jelenleg a jogszabály emelte önkormányzatunknál is a létszám keretet.

**a, Önkormányzati hivatal (a polgármesteri hivatal) működésének támogatása:**

Fajlagos összeg: 4.580.000/fő

A támogatás az elismert hivatali létszám alapján a személyi és dologi kiadások költségei figyelembe vételével illeti meg az önálló polgármesteri hivatallal rendelkező önkormányzatokat.

A számított átlag létszám az alábbi képlet alapján állapítható meg.

SZAL= c+ (ÖL-a) / (b-a) x (d-c) 🡪 (két tizedes jegyre kerekítve)

SZAL=számított alaplétszám,

ÖL= az önkormányzat(ok) lakosságszáma, amennyiben a közös hivatalt fenntartó önkormányzatok együttes lakosságszáma nem éri el a 2 000 főt, úgy 2 000 főként kell a számításkor figyelembe venni, (ez jelenleg Tápiógyörgye esetében 3.621 fő)

a= az elismert hivatali létszám táblázat alapján a település típusa szerint az adott lakosságszám-kategória alsó határa, (ez jelenleg Tápiógyörgye esetében 3.000 fő)

b= az elismert hivatali létszám táblázat alapján a település típusa szerint az adott lakosságszám-kategória felső határa, (ez jelenleg Tápiógyörgye esetében 5.000 fő)

c= az elismert hivatali létszám táblázat alapján a település típusa szerint az adott lakosságszám-kategóriához tartozó elismert köztisztviselői létszám minimuma, (ez jelenleg Tápiógyörgyén 9 fő)

d= az elismert hivatali létszám táblázat alapján a település típusa szerint az adott lakosságszám-kategóriához tartozó elismert köztisztviselői létszám maximuma, (ez jelenleg Tápiógyörgyén 12 fő)

II.1.1.a) Önkormányzati hivatal működésének támogatása 9.78 főx4.580.000 Ft. 44.792 eFt

**b, Település-üzemeltetéshez kapcsolódó feladatellátás támogatása:**

II.1.1.b)Település-üzemeltetéshez kapcsolódó feladatellátás támogatása

az lentebb felsoroltak alapján összesen: 23.729 eFt.

II.1.1.ba) A zöldterület-gazdálkodással kapcsolatos feladatok ellátásának

támogatása 22.261 Ft./hektár" 8.311 eFt.

II.1.1.bb) Közvilágítás fenntartásának támogatása 8.666 eFt.

II.1.1.bc) Köztemető fenntartással kapcsolatos feladatok támogatása 1.304 eFt.

II.1.1.bd) Közutak fenntartásának támogatása 5.448 eFt.

**c, Beszámítási összeg:**

*(Ez egy negatív szám kell, hogy legyen)*

Az a-b alpontok szerint számított támogatás önkormányzatonkénti együttes összegét csökkenti az önkormányzat elvárt bevétele. Az elvárt bevétel a 2012. évi iparűzési adóalap 0,5%-át jelenti.

II.1.1.c) Beszámítás összege jelenleg még 0 Ft..

**d, Egyéb kötelező önkormányzati feladatok támogatása:**

II.1.d) Egyéb kötelező önkormányzati feladatok támogatása 3.593 főx2.700 Ft.=9.701 eFt.

**2. A települési Önkormányzatok egyes köznevelési és gyermekétkeztetési feladatainak támogatása 46.920 eFt.**

**3. A települési Önkormányzatok szociális és gyermekjóléti feladatainak támogatása**

**53.778 eFt.**

**4. A települési Önkormányzatok kulturális feladatainak támogatása 0 eFt.**

**5. A helyi Önkormányzatok által felh. Központosított előriny.**

**II Támogatások összesen (1.1-1.5.): 178.920 eFt.**

Az előzőekben felsorolt támogatások a Magyar Állam kincstár által megadott összegekkel egyezik meg. Ezek részletezése az 1. számú melléklet római II.-ben megtalálható.

Várható támogatási összeg még:

A települési Önkormányzatok kulturális feladatainak támogatása 4.096 eFt.

VIS MAIOR 10.000 eFt.

Betervezésre került a költségvetésbe a II.6.2. Egyes jövedelempótló támogatások állami rész is ez a szociális segélyek alapján a tavalyi évi bázis adatokból számítottuk ki.

Ezer Forintban

|  |  |  |  |  |  |
| --- | --- | --- | --- | --- | --- |
| **VI. Társadalmi és szociálpolitikai juttatások** | |  |  |  |  |
|  | **A, Önkormányzat által folyósított ellátások** |  | **Önkormányzati rész:** | | Önk. fizetendő százaléka |
| 1. | Foglalkoztatást helyettesítő támogatás (70 fő) | 19 200 | 3 840 |  | 20% |
| 2. | Lakásfenntartási támogatás (227 fő) | 13 600 | 1 360 |  | 10% |
| 3. | Rendszeres gyermekvédelmi támogatás (2 x kifizetés 300 fő) | 4 000 |  |  | 0% |
| 4. | Óvodáztatási támogatás (2 x kifizetés15 fő) | 300 |  | **Különbözet** : | 0% |
|  | **A, Önkormányzat által folyósított ellátások összesen:** | **37 100** | 5 200 | 31 900 |  |

A kiadási oldalon az önkormányzati (polgármesteri) hivatalnál kerül bemutatásra a 6. számú mellékletben. Az önkormányzatnak a „Társadalmi és szociálpolitikai juttatások” (segélyek) 37.100 eFt.-hoz 5.200 eFt. önrészt kell hozzá tenni. Az államtól így összesen 31.900. eFt. igényelhető. Ez a szám a létszámok változásával módosul.

**III. Felhalmozási és tőke jellegű bevételek**

Az önkormányzat a felhalmozási és tőke jellegű bevételeinket 0 e Ft-ra tervezi. Az idei évben a vagyongazdálkodásunk felülvizsgálatra kerül. Az önkormányzat költségvetési egyensúlyát ezen bevételek nélkül kell megteremtenie a Képviselő-testületnek.

**IV. Támogatás értékű bevételek** tervezett bevételeink teljes mértéke működési jellegű feladataink ellátásához kerülnek átvételre az 1. sz. melléklet IV. fejezetében felsorolt szervektől és a részletezett jogcímek szerint.

**V. Megtérülések**

A korábbi években lakásépítéshez, lakásvásárláshoz és lakásfelújításokhoz nyújtott felhalmozási célú önkormányzati kölcsöntámogatások törlesztő részletei jelenhetnének meg itt ezen a jogcímen.

**VI. Pénzforgalom nélküli bevételek**:

Betervezésre került a 2013. évi szabad pénzmaradvány várható összege. Az összeg felosztása a jogszabálynak megfelelően a zárszámadással együtt történik meg várhatóan április végén. Ez az összeg még módosulhat.

**VIII. A költségvetési bevételek 2014. évben összesen: 406.183 eFt.**

**IX. Finanszírozási bevétel**

A felhalmozási hitelfelvétel jelenik meg nincs.

**A Önkormányzat bevételének sarokszáma így összesen: 406.183 eFt.**

A 2. számú melléklet „Önállóan működő és gazdálkodó, valamint önállóan működő intézmények bevételei 2013. évben” című intézményenkénti bontásban mutatja be a bevételeket. Az 1. számú bevételeket osztja meg intézményenként.

**Kiadások**

A kiadások két fő részre bontható „működési, fenntartási kiadások” illetve felhalmozási kiadásokra.

**1. Működési, fenntartási kiadások**

A költségvetést összeállító munkánk legjelentősebb és talán legfelelősségteljesebb feladatát képezte az önkormányzatunk által ellátandó - egyrészt a kötelezően, másrészt az önként vállalt - feladatok feltételeinek és pénzügyi hátterének megteremtése, a település zavartalan üzemeltetésének, meglévő intézményeink működésének biztosítása. A kiadások nagy részét az intézmények működéséhez szükséges bér és járulékai teszi ki továbbra is, melynek összege 158.858 e Ft. Az előző évhez képest egy nagyobb emelkedés figyelhető meg elsősorban a minimálbéremelkedés, és 2013. év szeptembertől az óvoda miatti létszám emelkedés miatt. A Polgármester hivatalnál is a jogszabály miatti létszámemelkedés beépítésre került. Az óvoda esetében 15 fővel emelkedik a létszám.

A működési és felhalmozási kiadásokat fő címenként a 3. számú melléklet tartalmazza. A kiadásokat intézményenként pedig a 4. számú melléklet tartalmazza.

A 2014. évi személyi juttatás tartalmazza, a közfoglalkoztatottak bérét is, amely összegeket az állami költségvetésből pályázat útján a munkaügyi központon keresztül kapjuk meg. Ez a költségvetésünkbe be van építve.

A 4. számú melléklete tájékoztatót is tartalmaz az önkormányzat 2014. évi költségvetés létszámadatainak változásához, összehasonlítva az előző évvel. Az önkormányzat létszámkerete az intézményi részletezés szerint összesen 71 fő. Az Óvoda átvétele miatt emelkedett az intézményi működési létszám. A Közfoglalkoztatottak létszámát jogszabályi változások miatt jelenleg még nem tudjuk pontosan tervezni. Várhatóan a tavalyi 18 fő lesz biztosítva önkormányzatunknak továbbra is.

Az önkormányzat a 2013-2014. évi költségvetési elgondolásainak megtárgyalása során hozott Képviselő-testületi határozatban foglaltak, valamint az intézményeink részére megadott tervezési útmutató alapján egységes szempontok szerint készültek el intézményeink költségvetés-tervezetei, melyekben részletesen kimunkálásra kerültek az intézmény-üzemeltetés költségigényei.

A tervtárgyalások során az intézmények által kidolgozott tervszámok a jogos szükségletek és a reálisan figyelembe vehető lehetőségek alapján kisebb-nagyobb mértékben módosításra kerültek. Az egyeztetésekről jegyzőkönyvek készültek, melyeket a pénzügyi bizottság részére is kiküldtünk.

Minden intézményünknél elismerésre és beépítésre kerültek az elmúlt évben, illetve az ez év január 1-jétől bekövetkezett, vagy előírt feladatváltozások költségkihatásai.

Így többek között:

- a munkáltatót terhelő bérfejlesztéssel összefüggő bérjárulék növekedések

* a központi támogatásból biztosított korrekciós kereset kiegészítés.

2012. január 01-től a helyi önkormányzatot és az önkormányzati (polgármesteri) hivatalt külön költségvetési egységként kell kezelni, külön költségvetést kell készíteni részére.

A helyi önkormányzat költségvetését a 5. számú melléklet tartalmazza, melynek részletes feladatonként dologi kiadásait a 5./A. számú melléklet részletezi.

A Polgármesteri (Önkormányzati) Hivatal költségvetésében (6. sz. melléklet) részletesen szerepeltetjük a szociális ellátásokról alkotott helyi rendeletünkben foglaltak szerinti ellátási formák várható szükségletei. Ez a 2013. évi szociális juttatásoknál közel 37.100 e Ft-tal egy kicsivel több mint a 2013. évi tervezettben szereplő összeg. Ez az összeg az önkormányzat gazdálkodásától függetlenül változhat. Az önkormányzattól a tavalyi évben elkerült az időskorúak járadéka, ápolási díj megállapítás alanyi jogon és közgyógy megállapítás alanyi jogon. A méltányossági megállapítás ugyanúgy önkormányzati hatáskorban maradt.

Az intézményi működési kiadásokkal kapcsolatos számszaki előirányzatainkat intézményi részletezésben, valamint önkormányzati összesenben a 4. számú melléklet táblázat szemlélteti, míg a Polgármesteri Hivatal részletes költségvetését a 6. sz. mellékleten mutatjuk be.

Az intézmények kiadásainak bemutatása:

1. Könyvtár és Művelődési ház kiadási előirányzatai 6./A. számú melléklet
2. Községi Konyha és Étterem kiadási előirányzatai 6./B. számú melléklet
3. Gondozási Központ kiadási előirányzatai 6./C. számú melléklet
4. Kastélykert Óvoda kiadási előirányzatai 6./D. számú melléklet

táblázatokban találhatók. Ezen táblázatok bemutatását a jogszabály nem írja elő.

A Képviselő-testület az önkormányzati intézmények költségvetési támogatását 177.366 ezer Ft-ban határozza meg a 10. számú melléklet szerinti részletezettségben. A tényleges önkormányzati hozzájárulás:

1. Községi Konyha és Étterem kiadási előirányzatai 10.485 e Ft.
2. Könyvtár és Művelődési ház kiadási előirányzatai 9.681 e Ft.
3. Kastélykert Óvoda 2.198 eFt
4. Gondozási Központ kiadási előirányzatai 4.925 e Ft.

Könyvtár és Művelődési ház kiadási előirányzatai előirányzataiban szereplő közösségi rendezvények költségvetésének felosztását az alábbi táblázat szemlélteti:

|  |  |  |  |  |
| --- | --- | --- | --- | --- |
| **S.sz.** | **Időpont** | **Rendezvény** | **Helyszín** | **Tervezett összeg** |
| 1. | 2014. március 15. 18 óra | Március 15-ei községi ünnepség | Kazinczy Ferenc Ált. Isk. aulája | 20 eFt |
| 2. | 2014. május 01. | Községi majális | Tűzoltó szertár, Strandkert | 300 eFt |
| 3. | 2014. május 25 (Vasárnap) | Hősök Napi megemlékezés | templomkert | 20 eFt |
| 4. | 2014. június 01. 18 óra | Trianoni megemlékezés | Millenniumi emlékmű | 200 eFt |
| 5. | 2014. június 22. | Varga József Matematikai díj | Iskola | 30 eFt |
| 6. | 2014. június 26 | Falunap – szabadtéri ünnep megemlékezés II. János Pál páról, Kucza Péter és Bihari József könyv bemutatója | Faluház előtti terület | 2 200 eFt |
| 7. | 2014. július 27. | Szent Anna napi búcsú | Vásártér | 100 eFt |
| 8. | 2014. augusztus 20. | Szent István Napi megemlékezés | Millenniumi emlékmű | 20 eFt |
| 9. | 2014. szeptember | I. Világháborús megemlékezés |  | 400 eFt |
| 10. | 2014. szeptemeber 27. | Nyugdíjas nap | Faluház nagyterme | 10 eFt |
| 11. | 2013.10.23 (csütörtök) | Október 23-ra emlékezünk | Faluház | 15 eFt |
| 12. | 2013. december 20. | Karácsonyváró műsor, Tápiógyörgyei Ifjúsági Fúvószenekar karácsonyi koncertje | Faluház | 15 eFt |
|  |  | **Összesen:** |  | 3 330 eFt |

Beépítésre került a II. János Pál Pápa, megemlékezéséről szóló rendezvény is a Könyvtár és Művelődési ház rendezvénytervében.

Továbbá beépítésre került az idei évben elfogadott határozatok alapján az ebrendész díja 11 hónapra 715.000 Ft. értékben (65.000 Ft x 11 hó) az összeg az önkormányzat vásárolt szolgáltatásait (18. sor) emelte meg a településüzemeltetési soron.

A fentebb felsoroltak tételek az önkormányzatnál megjelenő ÁFA összegét is megemelte.

A bevételi oldalon a módosító tételek a hiányt tovább növelték és a várható támogatások közzé betervezett összeget, a 2014. évi költségvetési törvény 4. számú melléklet 1./IV. –ben meghatározott *„helyi önkormányzatok működőképessége megőrzését szolgáló kiegészítő támogatásra”* vonatkozóan 127.824 eFt összegre módosult.

A tavalyi évben is volt már hiánya az önkormányzatnak. Ezt az ide évben tovább növeli a tavalyi évben jogerősen pert nyert Állvány Kft. követelése közel 50.000 eFt.-tal Hiányzanak az idei évi beruházások költségvetési fedezetei, tavalyi évben pályázati eszközök voltak rá. Ez 21.811 eFt. összeg. További problémát jelent az étkeztetés finanszírozásának csökkenése 12.000 eft. és a rezsi finanszírozás intézményi kiesése 21.135 e Ft. és a orvosok támogatása 3.840 eFt. összegben. Ezen összegek összesen: 116.660 eFt. **Az idei tervezett hiányból levonva ezt az összesített összeget 19.038 eFt. kapunk. A tavalyi évben ez az összeg 17.626 eFt. volt.**

**2. Felhalmozási kiadások**

Az önkormányzati szinten felhalmozási kiadásként javasolt 52.063 e Ft összegű előirányzatunk közvetlenül megjelenik a helyi önkormányzat költségvetési kiadásai között. A 2014. évben előre láthatólag egy minimálisan kevesebb beruházás történik az önkormányzatnál mint az előző évi tervezett, de az előző évi tervezetben sem valósult meg a strand beruházás, melyet így figyelembe véve a 2013. évi tényleges beruházást várhatóan meghaladja a 2014. évi. Itt figyelembe kell venni, hogy a felhalmozási célú kölcsön visszafizetése 21.000 eFt összeggel megjelenik a beruházásoknál. Ez a tavalyi strand beruházás áthozódó tétele, a bevételi oldalon is beépítésre került.

Jelenleg nincs betervezve nagyobb felújítási feladat, de ezek bekövetkezésére azért számítani kell. Több kisebb beruházás van beépítve, melyekről már a testület döntött pl. az orvosi rendelő akadály mentesítése. Éppen ezen okból az önkormányzat jelenleg 4.000 Ft. működési tartalékkal rendelkezik, melyet az 5. számú melléklet IX. része tartalmazza.

Önkormányzatunk feladatonkénti felhalmozási kiadásait a 7. számú mellékletünkön mutatjuk be.

A 8. táblázatban az Önkormányzatnál 2014. évben megvalósuló európai forrásból finanszírozott programok, projektek kerülnek bemutatásra.

A 9. számú táblázat azokat a beruházásokat tartalmazza melyekhez a Stabilitási tv. (Magyarország gazdasági stabilitásáról 2011. évi CXCIV. törvény) 3. § (1) bekezdése szerinti adósságot keletkeztető ügylet megkötése válik vagy válhat szükségessé a 2014. év folyamán. Ez nem azt jelenti, hogy ezt a szerződést köteles az önkormányzat megkötni, csak lehetőséget tartalmaz.

A 11. számú táblázat az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet alapján az adósságot keletkeztető ügyletekből és kezességvállalásokból fennálló kötelezettségeinek meghatározásához a saját bevételek alakulását is be kell mutatni az önkormányzatnak.

A 12. számú melléklet tartalmazza Tápiógyörgye önkormányzat 2014. évi számviteli mérlegét.

A 13. számú melléklet Tápiógyörgye Községi Önkormányzat által adott közvetett támogatásokat mutatja be.

Az Ámr. 28. § alapján „*Az Áht. 24. § (4) bekezdés c) pontja szerinti közvetett támogatásokat legalább az alábbi részletezettségben kell bemutatni:*

*a) az ellátottak térítési díjának, kártérítésének méltányossági alapon történő elengedésének összege,*

*b) a lakosság részére lakásépítéshez, lakásfelújításhoz nyújtott kölcsönök elengedésének összege,*

*c) a helyi adónál, gépjárműadónál biztosított kedvezmény, mentesség összege adónemenként,*

*d) a helyiségek, eszközök hasznosításából származó bevételből nyújtott kedvezmény, mentesség összege, és*

*e) az egyéb nyújtott kedvezmény vagy kölcsön elengedésének összege.”*

A 14. számú melléklet Tápiógyörgye Községi Önkormányzat többéves elkötelezettségeit mutatja be. Jelenleg már csak a fénymásoló lízing díja van, mely várhatóan 2014. márciusában kifut. A kimutatás az Áht. 24. § alapján készült el.

*„(4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell – szöveges indokolással együtt – bemutatni:*

*a) a helyi önkormányzat költségvetési mérlegét közgazdasági tagolásban, előirányzat felhasználási tervét, „* (Ez a 12. számú táblázat)

*b) a többéves kihatással járó döntések számszerűsítését évenkénti bontásban és összesítve, és* (ez a 14. számú táblázat)

*c) a közvetett támogatásokat – így különösen adóelengedéseket, adókedvezményeket – tartalmazó kimutatást.* (ez a 13. számú táblázat)

A 15. számú melléklet Tápiógyörgye Községi Önkormányzat hitelállományának alakulását mutatja be. Jelenleg az önkormányzat a strand beruházás miatt rendelkezik hitelállománnyal.

A 16. számú melléklet Tápiógyörgye Község Önkormányzatának 2014. évi előirányzat-felhasználási és pénzügyi likviditási ütemtervét mutatja be.

A 17. számú melléklet Tápiógyörgye Község Önkormányzatának a 2014. évi környezetvédelmi alap felhasználást mutatja be „*a környezet védelmének általános szabályairól”* szóló 1995. évi LIII. törvény 58. § (5) bekezdése alapján. A környezetvédelmi alapban jelenleg nem található összeg.

**A** **jogszabályi megfeleltetések alapján költségvetési mellékletben az alábbi táblázatoknak, kimutatásoknak kell szerepelni:**

1. Az önkormányzat 2014 évi bevételei (1. számú melléklet, az Áht 23. § (2) a), d-e) pontja alapján, Ávr. 24. § (1) a) pontja alapján)
2. Önállóan működő és gazdálkodó, valamint önállóan működő intézmények bevételei 2014. évben (2. számú melléklet, az Áht 23. § (2) b) pontja alapján, Ávr. 24. § (4) bekezdése alapján)
3. Az önkormányzat 2014. évi költségvetési kiadásainak alakulása (3. számú melléklet, az Áht 23. § (1) bc) pontja és (2) a) pontja alapján)
4. Önállóan működő és gazdálkodó, valamint önállóan működő intézmények kiadásai 2014. évben (4. számú melléklet, az Áht 23. § (2) b) pontja alapján, Ávr. 24. § (1) bc) pontja és (3-4) bekezdése alapján)
5. Helyi önkormányzat kiadási előirányzatai 2014. év (5. számú melléklet, az Áht 24. § (3) bekezdés alapján, Ávr. 24. § (1) bb-bc) pontja alapján)
6. Önkormányzati Hivatal kiadási előirányzatai (Polgármesteri hivatal) (6. számú melléklet)
7. Az önkormányzat 2014. évi felhalmozási kiadásai (7. számú melléklet, az Áht 23. § (2) b) pontja alapján, Ávr. 24. § (1) ba) pontja alapján)
8. Az Önkormányzatnál 2014. évben megvalósuló európai forrásból finanszírozott programok, projektek (8. számú melléklet, az Ávr. 24. § (1) bd) pontja alapján)
9. 2014. év azon fejlesztési céljait, amelyek megvalósításához a Stabilitási tv. 3. § (1) bekezdése szerinti adósságot keletkeztető ügylet megkötése válik vagy válhat szükségessé. (9. számú melléklet, az Áht 23. § (2) f) pontja alapján)
10. Önállóan működő és gazdálkodó, valamint önállóan működő intézmények 2014. évi költségvetési támogatása. (10. számú melléklet )
11. Tápiógyörgye Község Önkormányzat adósságot keletkeztető ügyletekből és kezességvállalásokból fennálló kötelezettségeinek és a 353/2011. (XII.30.) korm. Rendeletben meghatározott saját bevételeinek alakulása. (11. számú melléklet, az Áht 23. § (2) bekezdés g) pontja alapján)
12. Tápiógyörgye Község 2014. évi költségvetésének számviteli mérlege. (12. számú melléklet, az Áht 23. § (2) bekezdés c) pontja alapján 24. § (4) bekezdés a) pontja alapján)
13. Tápiógyörgye Községi Önkormányzat által adott közvetett támogatások (kedvezmények) 2014. évi terve. (13. számú melléklet, az Áht 24. § (4) bekezdés c) pontja alapján, Ávr. 24. § (1) ba) pontja alapján, 28. § alapján)
14. Több éves elkötelezettséggel járó kiadási tételek évenkénti bontásban (14. számú melléklet, az Áht 24. § (4) bekezdés b) pontja alapján)
15. Az Önkormányzati hitelek alakulása (15. számú melléklet)
16. Tápiógyörgye Község Önkormányzatának 2014. évi előirányzat-felhasználási és pénzügyi likviditási ütemterve. (16. számú melléklet, az Áht 24. § (4) bekezdés a) pontja alapján)
17. Tápiógyörgye Község Önkormányzatának a 2014. évi környezetvédelmi alap felhasználása. (17. számú melléklet „a környezet védelmének általános szabályairól” szóló 1995. évi LIII. törvény 58. § (5) bekezdése alapján)

**Tisztelt Képviselő-testület!**

Kérem a Tisztelt Képviselő-testületet előterjesztésem megtárgyalására és a mellékelt rendelet tervezett elfogadására.

Tápiógyörgye, 2014. január 27.

Varró István

polgármester

Az előterjesztést törvényességi szempontból ellenőrizte:

dr. Papp Antal jegyző

2. számú melléklet a 2014. évi költségvetés tervezethez

**Tájékoztató az előzetes hatásvizsgálat eredményéről**

1. Jogszabály megalkotásának szükségessége

Az önkormányzat 2011. évi CXCV. törvényben (továbbiakban Áht.) előírt feladatának eleget téve a költségvetési törvény elfogadása után 45 napon belül elkészíti a költségvetését. 2014. évi költségvetését (2013. évi CCXXX. törvény) az Országgyűlés 2013. december 20-i ülésén hagyta jóvá és a 2013. december 21-i Magyar közlönybe került kihirdetésre.

A tervezetben a korábbi rendelet szerinti részletes levezetése az előterjesztés része.

2. A szabályozás várható következményei:

a) társadalmi, gazdasági, költségvetési hatásai:

b) környezeti és egészségi következményei: nincs

c) adminisztratív terheket befolyásoló hatások: van, a módosításokat a Magyar Államkincstár felé is jelezni kell.

3. Jogszabály alkalmazásához szükséges személyi, szervezeti tárgyi és pénzügyi feltételek:

Személyi feltételek: többletet nem igényel

Szervezeti feltételek: változtatás nem igényel

Tárgyi feltételek: változtatást nem igényel

Pénzügyi feltételek: többletet igényel